Komisjoni määrus (EÜ) nr 2188/2002,

9. detsember 2002,

söödalisandite uute kasutusviiside ajutise lubamise kohta

(EMPs kohaldatav tekst)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse söödalisandeid käsitlevat nõukogu 23. novembri 1970. aasta direktiivi 70/524/EMÜ, [1] viimati muudetud komisjoni määrusega (EÜ) nr 1756/2002, [2] eriti selle artikleid 3 ja 9e,

ning arvestades järgmist:

(1) Direktiiviga 70/524/EMÜ nähakse ette, et loa saanud söödalisandi uute kasutusviiside jaoks on vaja direktiivi artikli 4 kohast ühenduse luba.

(2) Direktiivi 70/524/EMÜ artikli 9e lõikega 1 nähakse ette, et uut söödalisandit või juba loa saanud söödalisandi uut kasutusviisi võib ajutiselt lubada, kui kõnealuse direktiivi artikli 3a punktide b–e tingimused on täidetud ja kui olemasolevate tulemuste põhjal võib eeldada, et loomasöödas kasutamise korral mõjub söödalisand ühel kõnealuse artikli 2 punktis a osutatud viisil. Selliseid ajutisi lubasid antakse direktiivi 70/524/EMÜ C lisa II osas osutatud lisandite puhul kuni neljaks aastaks.

(3) Tootmisega tegelevad äriühingud on esitanud uusi andmeid, et laiendada käesoleva määruse I ja II lisas kirjeldatud ja direktiivi 70/524/EMÜ lisades vastavalt numbri 11 ja 51 all loetletud kahe ensüümpreparaadi luba uutele loomakategooriatele.

(4) Esitatud toimikute hindamine I ja II lisas kirjeldatud ensüümpreparaadi uue kasutusviisi osas näitab, et see vastab artikli 9e lõikes 1 osutatud tingimustele ja kasutusloa laiendamist võib neljaks aastaks ajutiselt lubada.

(5) Tootmisega tegelev äriühing on esitanud uusi andmeid, et laiendada käesoleva määruse III lisas kirjeldatud ja direktiivi 70/524/EMÜ lisades numbri 51 all loetletud ensüümpreparaadi luba uutele vormidele ühe loomakategooria puhul.

(6) Esitatud toimiku hindamine III lisas kirjeldatud ensüümpreparaadi uue kasutusviisi osas näitab, et see vastab artikli 9e lõikes 1 osutatud tingimustele ja kasutusloa laiendamist võib neljaks aastaks ajutiselt lubada.

(7) Toimiku hindamine näitab ka, et töötajate kaitsmiseks lisades loetletud söödalisanditega kokkupuutumise eest võib tarvis olla võtta teatavaid meetmeid. Kõnealune kaitse tuleks tagada nõukogu 12. juuni 1989. aasta direktiivi 89/391/EMÜ (töötajate tööohutuse ja töötervishoiu parandamist soodustavate meetmete kehtestamise kohta) [3] kohaldamisega.

(8) 2002. aasta 18. aprillil ja 19. juunil on söötade teaduskomitee andnud soodsa hinnangu eespool nimetatud ensüümpreparaatide kahjutuse kohta käesoleva määruse lisades kirjeldatud tingimustel.

(9) Käesoleva määrusega ettenähtud meetmed on kooskõlas alalise toiduahela ja loomade tervishoiu komitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Ensüümide rühma kuuluvaid käesoleva määruse I ja II lisas loetletud preparaate võib kõnealustes lisades ettenähtud tingimustel lubada kasutada loomasöötade söödalisanditena.

Artikkel 2

Ensüümide rühma kuuluvat käesoleva määruse III lisas loetletud preparaati võib kõnealuses lisas ettenähtud tingimustel lubada kasutada loomasöötades söödalisandina.

Artikkel 3

Käesolev määrus jõustub järgmisel päeval pärast Euroopa Ühenduste Teatajas avaldamist.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 9. detsember 2002

Komisjoni nimel

komisjoni liige

David Byrne

[1] EÜT L 270, 14.12.1970, lk 1.

[2] EÜT L 265, 3.10.2002, lk 1.

[3] EÜT L 183, 29.6.1989, lk 1.

--------------------------------------------------

I LISA

Nr (või EÜ nr) | Söödalisand | Keemiline valem, kirjeldus | Loomaliik või -kategooria | Vanuse ülempiir | Miinimumsisaldus | Maksimumsisaldus | Muud sätted | Loa kehtivusaja lõpp |

Aktiivsuse ühikuid täissööda kilogrammi kohta | Aktiivsuse ühikuid täissööda kilogrammi kohta |

Ensüümid

11 | Endo-1,4-beeta-glükanaas EC 3.2.1.4 | Trichoderma longibrachiatum'ist (ATCC 74252) toodetud endo-1,4-beeta-glükanaasi, endo-1,3(4)-beeta-glükanaasi ja endo-1,4-beeta-ksülanaasi valmistis minimaalse aktiivsusega: Graanulitena ja vedelal kujul:Endo-1,4-beeta-glükanaas:8000 U/grammi või milliliitri kohtaEndo-1,3(4)-beeta-glükanaas:18000 U/grammi või milliliitri kohtaEndo-1,4-beeta-ksülanaas:26000 U/grammi või milliliitri kohta | Munakanad | – | Endo-1,4-beeta-glükanaas: 400 U | – | 1.Söödalisandi ja eelsegu kasutamisjuhistes tuleb märkida säilitustemperatuur, kõlblikkusaeg ja granuleerimispüsivus.2.Soovituslikud doosid ühe kilogrammi täissööda kohta:endo-1,4-beeta-glükanaas:400-1280 Uendo-1,3(4)-beeta-glükanaas:900–2880 Uendo-1,4-beeta-ksülanaas:1300–4160 U.3.Kasutamiseks mitte-tärklise päritolu polüsahhariididerikkas (peamiselt arabiinoksülaanid ja beeta-glükaanid) jõusöödas, nt sellises, mis sisaldab üle 40 % nisu, tritikalet või otra. | 1.1.2007 |

Endo-1,3(4)-beeta-glükanaas EC 3.2.1.6 | Endo-1,3(4)-beeta-glükanaas: 900 U | – |

Endo-1,4-beeta-ksülanaas EC 3.2.1.8 | Endo-1,4-beeta-ksülanaas: 1300 U | – |

| Põrsad | – | Endo-1,4-beeta-glükanaas: 400 U | – | 1.Söödalisandi ja eelsegu kasutamisjuhistes tuleb märkida säilitustemperatuur, kõlblikkusaeg ja granuleerimispüsivus.2.Soovituslikud doosid ühe kilogrammi täissööda kohta:endo-1,4-beeta-glükanaas:400-1600 Uendo-1,3(4)-beeta-glükanaas:900-3600 Uendo-1,4-beeta-ksülanaas:1300-5200 U.3.Kasutamiseks mitte-tärklise päritolu polüsahhariididerikkas (peamiselt arabiinoksülaanid ja beeta-glükaanid) jõusöödas, nt sellises, mis sisaldab üle 40 % nisu, tritikalet või maisi või nisu ja 20 % rukist. | 1.1.2007 |

| Endo-1,3(4)-beeta-glükanaas: 900 U | – |

| Endo-1,4-beeta-ksülanaas: 1300 U | – |

--------------------------------------------------

II LISA

Nr (või EÜ nr) | Söödalisand | Keemiline valem, kirjeldus | Loomaliik või -kategooria | Vanuse ülempiir | Miinimumsisaldus | Maksimumsisaldus | Muud sätted | Loa kehtivusaja lõpp |

Aktiivsuse ühikuid täissööda kilogrammi kohta | Aktiivsuse ühikuid täissööda kilogrammi kohta |

Ensüümid

51 | Endo-1,4-beeta-ksülanaas EC 3.2.1.8 | Bacillus subtilis't (LMG S-15136) toodetud endo-1,4-beeta-ksülanaasi preparaat minimaalse aktiivsusega: Endo-1,4-beeta-ksülanaas:Tahkel ja vedelal kujul:100 IU/grammi või milliliitri kohta | Broiler-kalkunid | — | 10 IU | — | 1.Söödalisandi ja eelsegu kasutamisjuhistes tuleb märkida säilitustemperatuur, kõlblikkusaeg ja granuleerimispüsivus.2.Soovituslikud doosid ühe kilogrammi täissööda kohta: 10 IU.3.Kasutamiseks arabiinoksülaanide rikkas segajõusöödas, nt sellises, mis sisaldab vähemalt 40 % nisu või otra. | 1.1.2007 |

--------------------------------------------------

III LISA

Nr (või EÜ nr) | Söödalisand | Keemiline valem, kirjeldus | Loomaliik või -kategooria | Vanuse ülempiir | Miinimumsisaldus | Maksimumsisaldus | Muud sätted | Loa kehtivusaja lõpp |

Aktiivsuse ühikuid täissööda kilogrammi kohta | Aktiivsuse ühikuid täissööda kilogrammi kohta |

Ensüümid

51 | Endo-1,4-beeta-ksülanaas: EC 3.2.1.8 | Bacillus subtilis't (LMG S-15136) toodetud endo-1,4-beeta-ksülanaasi preparaat minimaalse aktiivsusega: Endo-1,4-beeta-ksülanaas:Vedelikuna:100 IU/ml | Broilerkanad | – | 10 IU | – | 1.Söödalisandi ja eelsegu kasutamisjuhistes tuleb märkida säilitustemperatuur, kõlblikkusaeg ja granuleerimispüsivus.2.Soovituslikud doosid ühe kilogrammi täissööda kohta: 10 IU.3.Kasutamiseks arabiinoksülaanide rikkas segajõusöödas, nt sellises, mis sisaldab vähemalt 40 % nisu või otra. | 1.1.2007 |

--------------------------------------------------